|  |  |  |
| --- | --- | --- |
|  |  | **ПРИЛОГ 2** |
|  |  |  |

**УГОВОР О СТУПАЊУ У ПРОЈЕКАТ**

Овај Уговор о ступању у пројекат („**Уговор**”) закључују у [место] дана [датум]:

**1.** [назив купца], [адреса], ПИБ [*унети*], матични број [*унети* ], кога заступа [*унети*], са једне стране („**ГАРАНТОВАНИ СНАБДЕВАЧ**”),

**2.** [назив произвођача], [адреса], ПИБ [*унети*], матични број [*унети*], кога заступа [унети], са једне стране („**ПРОИЗВОЂАЧ**”), и

**3.** [[називАгентазајмодаваца], [адреса], матични број [*унети*], кога заступа [*унети*], („**Агент**”),]

ИЛИ

[назив Зајмодавца], [адреса], матични број [*унети*], кога заступа [*унети*], („**ЗАЈМОДАВАЦ**”),]]

од којих се свака означава појединачно и као „**Уговорна страна**”, и заједнички као „**Уговорне стране**”.

**ПРЕАМБУЛА**

(A) ПРОИЗВОЂАЧ и ГАРАНТОВАНИ СНАБДЕВАЧ су закључили уговор о преузимању балансне одговорности [*унети број и датум закључења уговора*], („**Уговор о преузимању балансне одговорности**”), а у вези са [*унети врсту електране и њен назив*], укупне инсталисане снаге [*унети инсталисану снагу*] која се налази на територији [*унети општину, унети катастарску парцелу*] („**Електрана**”).

(Б) На основу уговора о кредиту или другог правног посла [*унети број и датум закључења уговора*], и осталих финансијских докумената [унети Агент или ЗАЈМОДАВАЦ], ПРОИЗВОЂАЧУ је обезбеђено финансирање или рефинансирање у вези са Електраном („**Финансијска документа**”).

(B) Према Финансијским документима, зајмодавци су заједнички именовали Агента да поступа у њихово име у вези остварења њихових права по овом Уговору.

[унети тачку (В) само уколико ће Уговор о преузимању балансне одговорности потписивати Агент]

Појмови и изрази коришћени у овом Уговору имају исто значење као и у Уговору о преузимању.

**I. ОСНОВНА ПРАВА И ОБАВЕЗЕ УГОВОРНИХ СТРАНА**

Члан 1.

Овим уговором уређују се права [*унети Агента или ЗАЈМОДАВЦА*] у вези са Уговором о преузимању ако [*унети Агент или ЗАЈМОДАВАЦ*] жели да именује друго лице („**Представник**” или „**Супститут**”) на место ПРОИЗВОЂАЧА у следећим случајевима:

1) након што [унети Агент или ЗАЈМОДАВАЦ] обавести ГАРАНТОВАНОГ СНАБДЕВАЧА („**Обавештење о Извршном догађају**”) да је наступио догађај који представља кршење или неиспуњење обавеза из Финансијских докумената („**Извршни догађај**”);

2) ако наступи догађај који би, да није Уговора дао ГАРАНТОВАНОМ СНАБДЕВАЧУ право да суспендује или раскине Уговор о преузимању балансне одговорности („**Раскидни догађај**”).

Члан 2.

[*унети Агент или ЗАЈМОДАВАЦ*] може (али не мора) обавестити ГАРАНТОВАНОГ СНАБДЕВАЧА да је наступио Извршни догађај.

Уколико [*унети Агент или ЗАЈМОДАВАЦ*] обавести ГАРАНТОВАНОГ СНАБДЕВАЧА да је наступио Извршни догађај, ГАРАНТОВАНИ СНАБДЕВАЧ је у обавези да у року од седам радних дана од дана пријема обавештења достави [*унети Агенту или ЗАЈМОДАВЦУ*] списак постојећих или неизвршених обавеза ПРОИЗВОЂАЧА по Уговору о преузимању балансне одговорности (укључујући било који дуговани износ ПРОИЗВОЂАЧА према ГАРАНТОВАНОМ СНАБДЕВАЧУ) које су познате ГАРАНТОВАНОМ СНАБДЕВАЧУ.

Члан 3.

ГАРАНТОВАНИ СНАБДЕВАЧ је у обавези да обавести [*унети Агента или ЗАЈМОДАВЦА*] да је наступио Раскидни догађај наводећи разлоге који би, да није Уговора, дали право на суспендовање или раскид Уговора о преузимању балансне одговорности („**Обавештење о раскиду**”).

ГАРАНТОВАНИ СНАБДЕВАЧ не може да раскине Уговор о преузимању балансне одговорности у току обавезујућег периода („**Обавезујући период**”).

Обавезујући период из става 2. овог члана, траје од дана када ГАРАНТОВАНИ СНАБДЕВАЧ достави [*унети Агенту или ЗАЈМОДАВЦУ*] Обавештење о раскиду до истека рока од 360 дана од дана пријема Обавештења о раскиду.

Ако пре истека рока из става 3. овог члана, [*унети Агент или ЗАЈМОДАВАЦ*] обавести ГАРАНТОВАНОГ СНАБДЕВАЧА да не планира да именује Представника или Супститута, Обавезујући период истиче на дан кад ГАРАНТОВАНИ СНАБДЕВАЧ прими обавештење [*унети Агента или ЗАЈМОДАВЦА*] да не планира да именује Представника или Супститута.

Обавештења из става 1. овог члана садрже и списак обавеза из чланa 2. став 2. Уговора.

Члан 4.

Током обавезујућег периода или у року од 360 дана од дана када је ГАРАНТОВАНИ СНАБДЕВАЧ примио Обавештење о извршном догађају, [*унети Агент или ЗАЈМОДАВАЦ*] може, али није у обавези, да достави ГАРАНТОВАНОМ СНАБДЕВАЧУ обавештење да ће, са дејством од дана наведеног у таквом обавештењу („**Дан ступања**”), именовати Представника да преузме, солидарно са ПРОИЗВОЂАЧЕМ, права и обавезе по Уговору о преузимању балансне одговорности, у мери у којој Представник то може у складу са прописима Републике Србије и правилима о раду електроенергетског система, у току трајања периода ступања („**Период ступања**”).

Период ступања из става 1. овог члана обухвата период од Дана ступања до дана наступања једног од следећих догађаја:

1) истека рока, из обавештења које је Представник или [*унети Агент или ЗАЈМОДАВАЦ]* доставио ПРОИЗВОЂАЧУ, при чему тај рок који не може бити краћи од 20 дана, да Представник жели да иступи („**Дан иступања**”),

2) дана именовања Супститута у складу са чланом 5. Уговора,

3) дана раскида Уговора о преузимању балансне одговорности од стране ГАРАНТОВАНОГ СНАБДЕВАЧА у складу са ставом 4. овог члана,

4) истека Уговора о преузимању балансне одговорности,

5) истека обавезујућег периода.

Представник има иста права по Уговору о преузимању као да је све време био уговорна страна под истим условима из Уговора о преузимању балансне одговорности, на месту ПРОИЗВОЂАЧА, у мери у којој Представник може имати таква права у складу са прописима Републике Србије и правилима о раду електроенергетског система.

Током Периода ступања ГАРАНТОВАНИ СНАБДЕВАЧ има право да раскине Уговор о преузимању балансне одговорности, само уколико се неки од основа за раскид услед неиспуњења обавеза плаћања наведени у Уговору о преузимању балансне одговорности примењују на Представника током Периода ступања.

ГАРАНТОВАНИ СНАБДЕВАЧ не може да раскине Уговор о преузимању балансне одговорности током Периода ступања:

1) из разлога Извршног догађаја,

2) из разлога који настају само у односу на ПРОИЗВОЂАЧА, а не на Представника,

Од Дана иступања Представник се ослобађа од обавеза и одговорности ПРОИЗВОЂАЧА по Уговору о преузимању балансне одговорности.

У случају иступања Представника, ПРОИЗВОЂАЧ је и даље везан условима из Уговора о преузимању балансне одговорности, без обзира на наступање Дана иступања.

Члан 5.

[*унети Агент или ЗАЈМОДАВАЦ*] може, али није у обавези, да у току обавезујућег периода, Периода ступања и трајања рока од 360 дана од дана када је ГАРАНТОВАНИ СНАБДЕВАЧ примио Обавештење о извршном догађају, да захтева пренос права и обавеза ПРОИЗВОЂАЧА из Уговора о преузимању балансне одговорности на Супститута.

Ако [*унети Агент или ЗАЈМОДАВАЦ*] одлучи да изврши пренос права и обавеза ПРОИЗВОЂАЧА из Уговора о преузимању балансне одговорности на Супститута, пренос тих права и обавеза из Уговора о преузимању балансне одговорности на Супститута остварује се, у случају наступања Извршног догађаја или Раскидног догађаја, достављањем заједничког писаног обавештења у ту сврху од стране [*унети Агент или ЗАЈМОДАВАЦ*] и Супститута ГАРАНТОВАНОМ СНАБДЕВАЧУ које недвосмислено садржи вољу [*унети Агент или ЗАЈМОДАВАЦ*] да изврши такав пренос и Супститута да преузме права и обавезе ПРОИЗВОЂАЧА из Уговора o преузимању балансне одговорности.

Овлашћење [*унети Агента или ЗАЈМОДАВЦА*] да именује Супститута не утиче на обавезе Супститута да прибави сву потребну документацију на своје име која је потребна за обављање делатности производње електричне енергије у складу са прописима који уређују област енергетике.

Члан 6.

Дан преноса права и обавеза са ПРОИЗВОЂАЧА на Супститута је дан када је ГАРАНТОВАНОМ СНАБДЕВАЧУ достављено обавештење из члана 5. став 2. Уговора („**Дан преноса**”).

Уколико [унети Агент или ЗАЈМОДАВАЦ] не изврши своје право на именовање у роковима предвиђеним Уговором, Уговор о преузимању балансне одговорности престаје да важи.

Члан 7.

Уколико [*унети Агент или ЗАЈМОДАВАЦ*] именује Супститута у складу са овим Уговором, ГАРАНТОВАНИ СНАБДЕВАЧ ће о трошку ПРОИЗВОЂАЧА:

1) предузети све мере које [*унети Агент или ЗАЈМОДАВАЦ*] може да захтева како би се омогућио пренос права и обавеза са ПРОИЗВОЂАЧА на Супститута по Уговору о преузимању балансне одговорности које настају на Дан преноса или после њега,

2) закључити нови директни уговор са [*унети Агентом или ЗАЈМОДАВЦЕМ*] (или његовом заменом) под суштински истим условима из Уговора, ако то захтева [*унети Агент или ЗАЈМОДАВАЦ*].

Члан 8.

Од Дана преноса:

1) Супститут ће преузети права, као и обавезе ПРОИЗВОЂАЧА по основу и у вези са Уговором о преузимању балансне одговорности које се примењују на и после Дана преноса.

2) Од Дана преноса, или од дана када је [*унети Агент или ЗАЈМОДАВАЦ*] извршио право залоге над уделима у ПРОИЗВОЂАЧУ, ГАРАНТОВАНИ СНАБДЕВАЧ ће повући Обавештење о раскиду, уколико је кршење или основ за Обавештење о раскиду исправљен у року од 60 дана од дана преноса или дана када је [*унети Агент или ЗАЈМОДАВАЦ*] извршио право залоге над уделима у ГАРАНТОВАНОМ СНАБДЕВАЧУ.

**II. НЕМОГУЋНОСТ ПОКРЕТАЊА ПОСТУПКА ЛИКВИДАЦИЈЕ И СТЕЧАЈА**

Члан 9.

ГАРАНТОВАНИ СНАБДЕВАЧ изјављује да неће поднети захтев за покретање стечајног поступка или покренути неку другу стечајну процедуру у вези са ПРОИЗВОЂАЧЕМ, без писане сагласности [*унети Агента или ЗАЈМОДАВЦА*].

**III. НЕМОГУЋНОСТ ИЗМЕНА**

Члан 10.

ГАРАНТОВАНИ СНАБДЕВАЧ се обавезује да се придржава својих обавеза из Уговора о преузимању балансне одговорности.

ГАРАНТОВАНИ СНАБДЕВАЧ неће дати сагласност за измене или их извршити у Уговору о преузимању балансне одговорности, нити ће дати сагласност да дође до ослобађања или одрицања од било ког услова или одредбе Уговора о преузимању, без слања писаног обавештења [*унети Агенту или ЗАЈМОДАВАЦУ*] најмање 30 дана унапред.

**IV. ОБАВЕШТЕЊА**

Члан 11.

Према овом уговору сва комуникација између Уговорних страна ће бити у писаној форми и бити послата на адресу или факс и обележена ради пажње особа одређених за међусобну комуникацију, или другачије обавештена од Уговорне стране упућена другим Уговорним странама послатим обавештењем сходно овом члану.

Свака Уговорна страна ће у року од десет радних дана од ступања Уговора на снагу одредити особу надлежну за међусобно обавештавање у вези са спровођењем Уговора, рачунајући и обавештење о раскиду, и доставити податке о истом другој Уговорној страни, укључујући име и презиме, адресу и број канцеларије, број телефона, број факса и електронску адресу.

Уговорне стране могу током трајања Уговора променити особу која је надлежна за међусобно обавештавање, о чему морају, без одлагања обавестити другу Уговорну страну уз достављање релевантних података наведених у ставу 2. овог члана.

Сва комуникација упућена према овом Уговору ће бити лично уручена, послата факсом, курирском службом, или послата регистрованом или овереном поштом, са плаћеном поштарином.

Комуникације уручене лично, послате факсом или курирском службом ће се сматрати урученим и на снази на дан тако уручене или послате, или, уколико су примљене након или на дан који није радни у месту пријема, првим радним даном након дана када је обавештење уручено или послато.

Комуникација послата поштом ће се сматрати урученом када је Уговорна страна прими.

Не узимајући у обзир став 5. овог члана, било која комуникација или документ који према Уговору треба да настану или да буду уручени [*Агенту ИЛИ ЗАЈМОДАВЦУ*] ће ступити на снагу само када стварно буду примљени.

Било које позивање у овом Уговору на дан обавештења ће бити тумачено као дан када такво обавештење ступи на снагу.

Свака Уговорна страна може обавештењем упућеним другим Уговорним странама у складу са овим чланом, променити адресу, број факса или лице коме комуникација треба да се упути према овом уговору.

**V. ТРАЈАЊЕ УГОВОРА**

Члан 12.

Уговор ступа на снагу на дан када га потпишу све Уговорне стране и биће на снази све до дана измирења свих обавеза по Финансијским документима, али не дуже од трајања Уговора о преузимању балансне одговорности.

**VI. МЕРОДАВНО ПРАВО**

Члан 13.

Уговор и било која вануговорна обавеза која настане из или је у вези са овим Уговором, ће бити регулисана и тумачена у складу са правом Републике Србије, без упућивања на одредбе о сукобу закона.

**VII. РЕШАВАЊЕ СПОРОВА**

Члан 14.

Било који спор који настане из или у вези са овим Уговором, укључујући било које питање које се тиче његовог тумачења, постојања, пуноважности или раскида („Спор”) ће бити решен путем преговора између Уговорних страна.

Уколико Уговорне стране нису у могућности да Спор реше путем преговора у року од 15 дана од настанка Спора, онда свака Уговорна страна може да упути Спор на решавање у складу са чланом 15. Уговора.

У току поступка решавања Спора, све Уговорне стране су обавезне да наставе да испуњавају своје обавезе у складу са одредбама Уговора.

Члан 15.

[*Опција 1: У случају да Агент или Зајмодавац жели да се спорови решавају пред судом Републике Србије.*]

Било који спор који настане из или у вези са овим Уговором, Уговорне стране ће решити споразумно, а ако то не учине у року од 60 дана, за решавање спорова биће надлежан Привредни суд у Београду.

[*Опција 2: У случају да Агент или Зајмодавац жели да спорове решава путем арбитраже и у складу са Правилником сталне арбитраже при Привредној комори Србије, члан 15. гласи како следи уз искључење осталих понављања овог члана:*]

Сви спорови који произилазе из или у вези са Уговором, Уговорне стране ће решити споразумно, а ако то не учине у року од 60 дана, било која Уговорна страна може упутити такав спор на арбитражу у складу са овим чланом.

Било који спор који произилази из или у вези са Уговором, укључујући спорове који се односе на његову важност, повреде, раскид или ништавост, коначно ће се решити арбитражом организованом у складу са Правилником сталне арбитраже при Привредној комори Србије.

Меродавно право за решавање спорова је право Републике Србије.

Арбитражна одлука је коначна и обавезујућа за Уговорне стране које су дужне да је спроведу без одлагања.

Све арбитражне трошкове, укључујући и трошкове заступања сноси Уговорна страна која изгуби спор, осим ако арбитражни суд не одлучи другачије.

Одредбе овог члана не ограничавају право сваке Уговорне стране да поднесу захтев надлежном суду за добијање привремених мера ради заштите њених права до доношења арбитражне одлуке.

[*Опција 3: У случају да Агент или Зајмодавац жели да спорове решава путем арбитраже и према Арбитражним правилима Међународне привредне коморе (ICC), члан 15. гласи како следи, уз искључење осталих понављања овог члана :*]

Сви спорови који произилазе из или у вези са Уговором, Уговорне стране ће решити споразумно, а ако то не учине у року од 60 дана, било која Уговорна страна може упутити такав спор на арбитражу у складу са овим чланом. Уговорне стране су изричито сагласне и потврђују да Споразум садржи међународне елементе и сагласне су да сваки спор који произилази из Споразума третирају као међународни, како је предвиђено чланом 3(1)(3) Закона о арбитражи.

Сви спорови који настану из или у вези са овим Уговором, укључујући спорове који се односе на његову важност, повреде, раскид или ништавост, коначно ће бити решени у складу са Правилима арбитраже Међународне привредне коморе (ICC) од стране једног или више арбитара именованих у складу са наведеним правилима. Одредбе о привременом (хитном) арбитру не примењују се.

Меродавно право за решавање спорова је право Републике Србије.

Арбитражна одлука је коначна и обавезујућа за Уговорне стране које су дужне да је спроведу без одлагања.

Све арбитражне трошкове, укључујући и трошкове заступања сноси Уговорна страна која изгуби спор, осим ако арбитражни суд не одлучи другачије.

Одредбе овог члана не ограничавају право сваке Уговорне стране да поднесу захтев надлежном суду за добијање привремених мера ради заштите њених права до доношења арбитражне одлуке.

[*Опција 4: У случају да ПРОИЗВОЂАЧ жели да спорове решава путем арбитраже и према Правилима арбитраже (Бечка правила) Бечког међународног арбитражног центра (VIAC) Аустријске Савезне Привредне коморе, члан 15. гласи како следи, уз искључење осталих понављања овог члана:*]

Сви спорови који произилазе из или у вези са Уговором, Уговорне стране ће решити споразумно, а ако то не учине у року од 60 дана, било која Уговорна страна може упутити такав спор на арбитражу у складу са овим чланом. Уговорне стране су изричито сагласне и потврђују да Споразум садржи међународне елементе и сагласне су да сваки спор који произилази из Споразума третирају као међународни, како је предвиђено чланом 3(1)(3) Закона о арбитражи.

Сви спорови и потраживања која произлазе из или у вези са овим Уговором, укључујући спорове који се односе на његову важност, повреде, раскид или ништавост коначно ће бити решени у складу са Правилима арбитраже Међународног Арбитражног центра аустријске Савезне Привредне коморе у Бечу (Бечка Правила) од стране једног или три арбитра именованих у складу са наведеним правилима.

Меродавно право за решавање спорова је право Републике Србије.

Арбитражна одлука је коначна и обавезујућа за Уговорне стране које су дужне да је спроведу без одлагања.

Све арбитражне трошкове, укључујући и трошкове заступања сноси Уговорна страна која изгуби спор, осим ако арбитражни суд не одлучи другачије.

[*Одредбе овог члана које следе се уносе бе обзира на то која је од четири опције одабрана*]

Одредбе овог члана не ограничавају право сваке Уговорне стране да поднесу захтев надлежном суду за добијање привремених мера ради заштите њених права до доношења [судске/арбитражне] одлуке.

Током решавања спорова, од Уговорних страна се захтева да наставе са извршавањем својих неспорних обавеза у складу са одредбама Уговора.

**VIII. УСТУПАЊЕ**

Члан 16.

Ниједна од Уговорних страна не може да уступи или пренесе своја права и/или обавезе према овом Уговору без претходног писменог пристанка других Уговорних страна, осим што [*унети Агент или ЗАЈМОДАВАЦ*] може да уступи или пренесе своја права и обавезе према овом Уговору на следбеника [*унети Агента или ЗАЈМОДАВЦА*] у складу са Финансијским документима при чему друге Уговорне стране овим путем дају пристанак на такав пренос.

У случају да се став 1. овог члана примењује, онда ће [*унети Агент или ЗАЈМОДАВАЦ*] преносилац обавестити друге Уговорне стране, које ће закључити директни уговор са следбеником [*унети Агента или ЗАЈМОДАВЦА*] под суштински истим условима као у овом Уговору.

Одредбе овог члана не односе се на случај промене ГАРАНТОВАНОГ СНАБДЕВАЧА у складу са посебним прописима закона којима се уређује стицање, измена и престанак својства Гарантованог снабдевача коју у тренутку закључења Уговора обавља ГАРАНТОВАНИ СНАБДЕВАЧ.

**IX. ИЗМЕНЕ**

Члан 17.

Уговор може бити измењен само споразумом у писаној форми потписаним од стране прописно овлашћених представника сваке Уговорне стране.

**X. СУКОБ**

Члан 18.

У случају било ког сукоба између услова Уговора о преузимању балансне одговорности и услова Уговора, услови Уговора ће превладати.

**XI. ЗАВРШНЕ ОДРЕДБЕ**

Члан 19.

Уговор чини цео споразум између Уговорних страна о његовом предмету и замењује све претходне писане или усмене споразуме, изјаве, преговоре и договоре између Уговорних страна у вези са предметом Уговора.

Члан 20.

Права и правна средства прописани у Уговору су кумулативна и не искључују било која права или правна средства прописана законом.

Члан 21.

Уговор је сачињен у шест идентичних примерака, од који ће по два примерка задржати свака Уговорна страна Уговора.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

ГАРАНТОВАНИ СНАБДЕВАЧ ПРОИЗВОЂАЧ

\_\_\_\_\_\_\_\_\_\_\_\_\_\_\_\_\_\_\_\_\_\_

ЗАЈМОДАВАЦ